# Årsmelding for Sørum Flerkulturelle Forening (SFF) for 2014

## Kort informasjon om SFF

SFF skal være møteplass for å fremme dialog mellom kommunens befolkningsgrupper for å bedre den kulturelle forståelsen mellom innvandrergrupperinger og mellom innvandrere og nordmenn, og stå sammen om kulturelle arrangementer. Vi ønsker å bistå innvandrere som trenger hjelp i møtet mellom innvandrer og det offentlige. Det kan være å oversette og forklare ”lover og regler”, ”brev og vedtak” på en forståelig måte - fortrinnsvis på innvandrerens morsmål. Vi vil også søke innflytelse på avgjørelser i kommunen som påvirker innvandrernes levekår.

## Styrets sammensetning i 2014

Styreleder: Wut Hmon Win  
Nestleder: Christine Schauer  
Kasserer: Einar Edvardsen  
Styremedlem: Yee Ni Hsoe  
Styremedlem: Ahmed Alaridi  
Styremedlem: Hakim Hamdi  
Styremedlem:

## Årskontingent og medlemsutvikling

Årskontingenten er 100 kr/år for hovedmedlemsskap og 50 kr/år for andre familiemedlemmer. Pr 31. desember 2014 hadde foreningen 67 betalende medlemmer.

## Beskrivelse av aktivitetene i 2014

Det har vært arrangert flere offentlig utlyste medlemsmøter i løpet av 2014:  
- 21. februar Årsmøte  
- 8. mars Feiring av Kvinnedagen 2014  
- 6. september Medlemsmøte  
- 28-29. juni Opphold på Tusenfryd for 14 flyktningfamilier  
+ 5 Styremøter  
+ Inngått avtale med Spenst om redusert deltageravgift  
+ Fotball for menn (SIF)  
+ Deltagelse i arrangementet av Sørumfestivalen  
+ Svømming for menn på Bingsfoss (svømmevakttjeneste)  
  
Det har vært stor aktivitet med å hjelpe flyktninger som har hatt problemer i forhold til Fet og Sørum kommune, UDI, politi og vi har hjulpet til med å skrive søknader og klager, og dessuten deltatt på mange møter sammen med klienter og saksbehandlere.

## Planer for 2015

Årsmøte vil bli arrangert 7. februar. På dette møtet vil filmen «Baloon for Allah» bli vist. Filmen er laget av Nefise Øzkal (norsk-tyrkisk).

SFF vil også i år arrangere Kvinnedagen den 8. mars.

SFF vil gjøre forsøk med åpne medlemsmøter

* hvor vi vil vise kortfilm fra forskjellige land om dagsaktuelle temaer.
* Med diskusjon/foredrag om f.eks. barnevern, boligsituasjonen, arbeidsledighet..

SFF vil fortsatt anstrenge seg for å komme i dialog med lokalpolitikere og kommune/skole-administrasjon.

SFF vil engasjere seg i driften av Flerkulturell Kafe i samarbeid med Frivillighetssentralen og andre foreninger i kommunen.

Arbeidet med å hjelpe innvandrere som har problemer i dagliglivet vil fortsette. Vi vil også se på mulighetene for å organisere denne hjelpefunksjonen bedre.

Sørumsand, 10. februar 2015

…………………………………………………………………………………  
Wut Hmon Win (Styreleder)